CELEX: 62018CA0836
Language: hr
Date: 2020-02-27 00:00:00
Title: Predmet C-836/18: Presuda Suda (peto vijeće) od 27. veljače 2020. (zahtjev za prethodnu odluku koji je uputio Tribunal Superior de Justicia de Castilla-La Mancha – Španjolska) – Subdelegación del Gobierno en Ciudad Real protiv RH (Zahtjev za prethodnu odluku – Članak 20. UFEU-a – Građanstvo Europske unije – Građanin Unije koji se nikad nije koristio svojom slobodom kretanja – Zahtjev za privremenu boravišnu iskaznicu bračnog druga koji je državljanin treće zemlje – Odbijanje – Obveza uzdržavanja bračnog druga – Izostanak dostatnih sredstava građanina Unije – Obveza bračnih drugova da žive zajedno – Nacionalno zakonodavstvo i praksa – Stvarno uživanje bitnog sadržaja prava dodijeljenih građanima Unije – Oduzimanje)

27.4.2020   
            
            
               HR
            
            
               Službeni list Europske unije
            
            
               C 137/22
            
         
      Presuda Suda (peto vijeće) od 27. veljače 2020. (zahtjev za prethodnu odluku koji je uputio Tribunal Superior de Justicia de Castilla-La Mancha – Španjolska) – Subdelegación del Gobierno en Ciudad Real protiv RH
      (Predmet C-836/18) (1)
      
      (Zahtjev za prethodnu odluku - Članak 20. UFEU-a - Građanstvo Europske unije - Građanin Unije koji se nikad nije koristio svojom slobodom kretanja - Zahtjev za privremenu boravišnu iskaznicu bračnog druga koji je državljanin treće zemlje - Odbijanje - Obveza uzdržavanja bračnog druga - Izostanak dostatnih sredstava građanina Unije - Obveza bračnih drugova da žive zajedno - Nacionalno zakonodavstvo i praksa - Stvarno uživanje bitnog sadržaja prava dodijeljenih građanima Unije - Oduzimanje)
      (2020/C 137/28)
      Jezik postupka: španjolski
      
         Sud koji je uputio zahtjev
      
      Tribunal Superior de Justicia de Castilla-La Mancha
      
         Stranke glavnog postupka
      
      
         Žalitelj: Subdelegación del Gobierno en Ciudad Real
      
         Druga stranka u postupku: RH
      
         Izreka
      
      
                  1.
               
               
                  Članak 20. UFEU-a treba tumačiti na način da mu se protivi to da država članica odbije zahtjev za spajanje obitelji koji je podnio državljanin treće zemlje, bračni drug građanina Unije koji ima državljanstvo te države članice i koji se nikada nije koristio svojom slobodom kretanja, samo zato što taj građanin Unije nema za sebe i svojeg bračnog druga dostatna sredstva da ne bi postali teret za nacionalni sustav socijalne pomoći a da nije ispitala postoji li između navedenog građanina Unije i njegova bračnog druga odnos ovisnosti koji je takav da bi, u slučaju odbijanja dodjele izvedenog prava boravka potonjem, taj građanin Unije bio prisiljen napustiti područje Unije u cijelosti te bi mu stoga bilo onemogućeno stvarno uživanje bitnog sadržaja prava koja proizlaze iz njegova statusa.
               
            
                  2.
               
               
                  Članak 20. UFEU-a treba tumačiti na način da odnos ovisnosti koji može opravdati odobravanje izvedenog prava boravka na temelju tog članka ne postoji samo zato što su punoljetni državljanin države članice koji se nikada nije koristio svojom slobodom kretanja i njegov punoljetni bračni drug, državljanin treće zemlje, dužni živjeti zajedno, na temelju obveza koje proizlaze iz braka prema pravu države članice koje je državljanin građanin Unije.
               
            
         (1)  SL C 139, 15. 4. 2019.